পূর্ব মেদিনীপুরের নিপায় আক্রান্তকে নিয়ে সংক্রামণের ভয় ময়নায়!

পূর্ব মেদিনীপুর (ময়না)- বাড়ছে আতঙ্ক! নিপা ভাইরাসে (Nipah Virus) সংক্রমণ বাড়ছে রাজ্যে। বারাসতে দুই নার্সের আক্রান্ত হওয়ার খবরে বাংলাজুড়ে ভয়ের বাতাবরণ শুরু হয়েছে। তার মধ্যে রয়েছেন পূর্ব মেদিনীপুরে (East Midnapore) ময়নার (Moyna) এক যুবক। অযথা আতঙ্কের কারণে নেই বলে জানিয়েছেন পূর্ব মেদিনীপুরের জেলা মুখ্য স্বাস্থ্য আধিকারিক (District Chief Health Officer of Purba Medinipur) ।

সারা রাজ্যের মধ্যে দুজন নিপা ভাইরাসে আক্রান্ত, তার মধ্যে পূর্ব মেদিনীপুর জেলার ময়না ব্লকের বাকচা গ্রাম পঞ্চায়েতের অন্তর্গত চাঁদিবেনিয়া গ্রামে এক যুবক।  জানা যায় ওই যুবক কর্মসূত্রে বারাসতের একটি বেসরকারি হাসপাতালে কর্মরত ছিলেন। কিছুদিন আগে বাড়িতে খবর আসে ওই যুবকের জ্বর হয়েছে, বাড়ির লোকজন গিয়ে এবং সেখানে বন্ধু-বান্ধবের সহযোগিতায় বিভিন্ন পরীক্ষা-নিরীক্ষা করে জানা যায় ওই যুবক নিপা ভাইরাসে আক্রান্ত। কান্নায় ভেঙে পড়েছে যুবকের পরিবার।

তবে জেলার মুখ্য স্বাস্থ্য আধিকারিক ডাক্তার বিভাস রায় জানান, যে পুরুষ নার্সকে ঘিরে কিছু কথা শোনা যাচ্ছে,  তাঁর বাড়ি এই জেলায় হলেও তিনি এখানে আসেননি এবং তাঁর সংস্পর্শে কেউ আসেননি। যদি তিনি সংক্রমিত হয়ে থাকেন,  তাহলে তা তাঁর কর্মক্ষেত্রেই হয়েছে বলে প্রাথমিকভাবে অনুমান করা হচ্ছে।

আরও পড়ুন- দেশের বৃহত্তম মহাকাল মন্দির, পাহাড়ের পর্যটনে নয়া মাইলফলক

জেলা মুখ্য স্বাস্থ্য আধিকারিক আশ্বস্ত করে বলেন, সাধারণ কিছু সাবধানতা অবলম্বন করলেই যথেষ্ট। বাদুড়ের লালারস থেকে নিপা সংক্রমণ হতে পারে। বিশেষ করে খেজুরের কাঁচা রস পান থেকে সংক্রমণের সম্ভাবনা থাকে,  তবে খেজুরের রস জাল দিয়ে গুড় বানিয়ে খেলে সংক্রমণের কোনও আশঙ্কা নেই। ফলমূল ভালোভাবে ধুয়ে খাওয়ার পরামর্শ দেন তিনি। পাশাপাশি,  পাখিতে খাওয়া ফল কখনোই না খাওয়ার নির্দেশ দেওয়া হয়।